el el el el el id el el el el el el el el el el it el el el el el el el el el el el el el el en el el el el el el el el el el el el el en el el en el el en el el en el el el
Floating with Hope: Ή Όλγα Σαλιαμπούκου εγκαινιάζει το Space Lab της Θεσσαλονίκης - Εφημερίδα Πολιτικά
Συντάκτης: Νατάσα Παπανικολάου Μοιραστείτε το:
Το Space Lab μετράει μόλις κάποιες μέρες ύπαρξης στην Θεσσαλονίκη και ήδη ξεκινάει με την φιλοξενία μιας από τις πλέον διαφορετικές και δυναμικές φωτογραφικές εκθέσεις της σεζόν. Το “Floating with Hope”, η φωτογραφική έκθεση της νεαρής φωτογράφου Όλγας Σαλιαμπούκου, αφορά στο προσφυγικό αλλά όχι όπως συνήθως αυτό παρουσιάζεται, εγκαινιάζεται στις 2 Δεκεμβρίου 2016.
Το προσφυγικό αποτελεί εδώ και ένα χρόνο ένα υπερ- καλυμμένο θέμα λόγω της δραματικότητας, της έκτασης, και κυρίως της κοινωνικής του προέκτασης. Για πολλούς, η μετανάστευση είναι και θα είναι θέμα ζωής και θανάτου. Ανάμεσα σε αυτά τα δύο άκρα, η Όλγα Σαλιαμπούκου, σε αντίθεση με τη γενική τάση, επιλέγει να παρουσιάσει το πρώτο.
Η έκθεση καλύπτει την περίοδο Σεπτεμβρίου 2014 – Ιουνίου 2015, περνώντας από τα κομβικά σημεία της Λέσβου, της Αθήνας και της Σμύρνης. Μέσα στην κούραση, το φόβο, την ανασφάλεια και τη διάκριση εμφανίζονται ίχνη ελπίδας, γέλια και κρυφά χαμόγελα.
Η έκθεση θα ανοίξει με μία φιλανθρωπική εκδήλωση εγκαινίων, η οποία θα πραγματοποιηθεί στις 02 Δεκεμβρίου και ώρα 20:00 στον πολυ-χώρο Space Lab με ένα διαδραστικό Opening Event οπτικο-ακουστικής και γαστρονομικής εμπειρίας.
Λίγα λόγια για την Φωτογράφο:
Η Όλγα Σαλιαμπούκου γεννήθηκε τον Οκτώβριο του 1990 στην Μυτιλήνη και σπούδασε Κοινωνική Πολιτική στην Αθήνα. Παράλληλα με τις σπουδές της άρχισε να εξερευνεί την τέχνη της φωτογραφίας, μέσα από ταξίδια, πληθώρα σεμιναρίων και workshops. Το καλοκαίρι του 2016 πραγματοποίησε την πρώτη της ατομική έκθεση με τίτλο «Γλυκάνισος» αναδεικνύοντας την μυσταγωγία του ούζου. Την πρώτη παρουσίαση υλικού σχετικό με το προσφυγικό ζήτημα την έκανε το καλοκαίρι του 2016, στα πλαίσια ενός προσωπικού της project στη Σαντορίνη. Σήμερα η ζωή και η εργασία της μοιράζεται ανάμεσα στη Θεσσαλονίκη και στη Μυτιλήνη. Η έκθεση ”Floating with Hope” είναι η πρώτη παρουσίαση της δουλειάς της στην Θεσσαλονίκη.
Εγκαίνια: Παρασκευή 02 Δεκεμβρίου // 20:00.
Είσοδος έκθεσης Σάββατο-Παρασκευή: Ελεύθερη.
* Μέρος των εσόδων από την εκδήλωση των εγκαινίων, καθώς και από τις πωλήσεις σουβενίρ και των φωτογραφιών που θα εκτίθενται, θα διατεθούν για την κάλυψη εξόδων σεμιναρίων φωτογραφίας σε παιδιά προσφύγων, από την φωτογράφο Όλγα Σαλιαμπούκου σε συνεργασία με την ERCI – Emergency Response Centre International.
Σχετικά με την ERCI
Η Emergency Response Centre International (ERCI) είναι ένας ελληνικός μη κερδοσκοπικός οργανισμός που παρέχει άμεση επέμβαση και ανθρωπιστική βοήθεια σε περιόδους κρίσεων. Στόχος της ERCI είναι να εντοπίζει τα κενά του συστήματος ανθρωπιστικής βοήθειας και να παρεμβαίνει με τον πιο αποτελεσματικό τρόπο. Στην Ελλάδα η ERCI δραστηριοποιείται στους τομείς της Έρευνας και Διάσωσης, Εκπαίδευσης, και Οργάνωσης Camp, και έχει βοηθήσει περισσότερους από 45,000 πρόσφυγες μέχρι στιγμής.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: featured, space lab, Όλγα Σαλιαμπούκου
Απόδοση ποινικών ευθυνών για τη Μόρια ζητούν 23 οργανώσεις :”Χρειάζονται κι άλλοι νεκροί;”
Ο “Χάρτης” για την “Κληρονομιά του Janus”…
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.